Kadrina Vabadussõja mälestussammas
Kadrina Vabadussõja mälestussammas on Kadrina kirikuaias asuv Vabadussõja mälestusmärk. Selle kavandas Kadrina Katariina koguduse õpetaja Gustav Johannes Beermann. Mälestussammas avati 15. augustil 1926. Kujur Constanze von Wetter-Rosenthali kavandite järgi valmistati 1928. aastal lisaks kaks pronksbareljeefi. Osaliselt lõhuti mälestusmärk 18. juunil 1941. Mälestusmärk on 2003. aastal arvatud ajaloomälestiseks.